CELEX: 62018TA0655
Language: et
Date: 2021-10-13 00:00:00
Title: Kohtuasi T-655/18: Üldkohtu 13. oktoobri 2021. aasta otsus – Aupicon jt versus Euroopa välisteenistus (Avalik teenistus – Ametnikud – Ajutised teenistujad – Lepingulised töötajad – Töötasu – Kolmandates riikides töötavad Euroopa välisteenistuse töötajad – Personalieeskirjade X lisa artikkel 10 – Elamistingimuste eest makstava toetuse iga-aastane läbivaatamine – Suunised elamistingimuste eest makstava toetuse kindlaksmääramise meetodi kohta – Otsus, millega määratakse Ghanas töötavale personalile elamistingimuste eest makstava toetuse määraks 20 % – Suunistes nõutud küsimustiku koostamata jätmine – Menetlusnormide rikkumine – Ilmne kaalutlusviga)

6.12.2021   
            
            
               ET
            
            
               Euroopa Liidu Teataja
            
            
               C 490/29
            
         
      Üldkohtu 13. oktoobri 2021. aasta otsus – Aupicon jt versus Euroopa välisteenistus
      (Kohtuasi T-655/18) (1)
      
      (Avalik teenistus - Ametnikud - Ajutised teenistujad - Lepingulised töötajad - Töötasu - Kolmandates riikides töötavad Euroopa välisteenistuse töötajad - Personalieeskirjade X lisa artikkel 10 - Elamistingimuste eest makstava toetuse iga-aastane läbivaatamine - Suunised elamistingimuste eest makstava toetuse kindlaksmääramise meetodi kohta - Otsus, millega määratakse Ghanas töötavale personalile elamistingimuste eest makstava toetuse määraks 20 % - Suunistes nõutud küsimustiku koostamata jätmine - Menetlusnormide rikkumine - Ilmne kaalutlusviga)
      (2021/C 490/30)
      Kohtumenetluse keel: prantsuse
      
         Pooled
      
      
         Hagejad: Delphine Aupicon (Gaborone, Botswana) ja veel 10 hagejat, kelle nimed on esitatud kohtuotsuse lisas (esindaja: advokaat N. de Montigny)
      
         Kostja: Euroopa välisteenistus (esindajad: S. Marquardt ja R. Spáč, keda abistasid advokaadid M. Troncoso Ferrer, F.-M. Hislaire ja C. García Fernández)
      
         Ese
      
      ELTL artikli 270 alusel esitatud nõue, millega palutakse esiteks tühistada Euroopa välisteenistuse eelarve ja halduse peadirektori 19. detsembri 2017. aasta otsus, millega määratakse kindlaks Euroopa Liidu ametnike personalieeskirjade X lisa artiklis 10 sätestatud elamistingimuste eest makstav toetus 2018. eelarveaastaks osas, milles sellega määratakse Ghanas töötavale Euroopa Liidu personalile elamistingimuste eest makstava toetuse määraks 20 % lähtesummast, ja teiseks vajaduse korral tühistada hagejate 2018. aasta jaanuari töötasu teatised, millega seda otsust esimest korda rakendati.
      
         Resolutsioon
      
      
                  1.
               
               
                  Tühistada Euroopa välisteenistuse eelarve ja halduse peadirektori 19. detsembri 2017. aasta otsus, millega määratakse kindlaks Euroopa Liidu ametnike personalieeskirjade X lisa artiklis 10 sätestatud elamistingimuste eest makstav toetus 2018. eelarveaastaks osas, milles sellega määratakse Ghanas töötavale Euroopa Liidu personalile elamistingimuste eest makstava toetuse määraks 20 % lähtesummast alates 1. jaanuarist 2018.
               
            
                  2.
               
               
                  Tühistada Delphine Aupiconi ja teiste hagejate, kelle nimed on esitatud kohtuotsuse lisas, töötasu teatised, mille Euroopa välisteenistus koostas 2018. aasta jaanuariks, osas, milles nendega rakendatakse Euroopa välisteenistuse 19. detsembri 2017. aasta otsust määrata Ghanas töötavale Euroopa Liidu personalile elamistingimuste eest makstava toetuse määraks 20 % lähtesummast alates 1. jaanuarist 2018.
               
            
                  3.
               
               
                  Mõista kohtukulud välja Euroopa välisteenistuselt.
               
            
         (1)  ELT C 25, 21.1.2019.